section_heading: Povijest
paragraph_text: Mahican Indijanci prvi kontakt s bijelcima imaju ranih 1600-tih godina. Bili su to nizozemski trgovci koji su postali saveznici divljih Mohawk-ratnika, njihovih neprijatelja. Naoružani nizozemskim puškama Mohawki su protjerali Mahicane iz njihove domovine. Razbijeni Mahicani (često nazivani Mohikancima) naseljavali su se među drugim plemenima gdje su izgubili identitet. Nestanak ovog naroda inspirarao je James Fenimore Coopera da napiše klasičnu novelu 'The Last of the Mohicans', izdanu 1826. godine. Grupa Mahicana ipak se održala u sadašnjem zapadnom Massachusettsu. 1730-ih naselja Mahicana su preobraćena na kršćanstvo. Izgrađena je crkva i škola oko kojih je niknulo novo naselje Stockbridge. Mahicani ovog područja postat će poznati kao Stockbridge Indijanci. Prema Mooneyu Mahican-populacija 1600. godine iznosila je 3,000 duša. Lee Sultzman kaže da ih je 1672. preostalo 1,000. Daljnja povijest Mahicana povijest je plemena Stockbridge.